el el en el el el el el el el el el el en el el el el en el en en es en es tr en en el en el el el el el el el el el el el el el el el el el el el el el el el el el el en de el el el el el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Αναλυτικά το μήνυμα του επικεφαλής του ομίλου:
Ωστόσο, εκείνο που πιστεύω ακράδαντα ότι παραμένει αναλλοίωτο είναι το αίσθημα αμοιβαίας εμπιστοσύνης που μας ενώνει χρόνια τώρα. Η εμπιστοσύνη που μας δείχνετε όλα αυτά τα χρόνια είναι για όλους εμάς στην ΤΕΡΝΑ ΕΝΕΡΓΕΙΑΚΗ οδηγός, πηγή έμπνευσης και δημιουργίας. Κι είμαι σίγουρος ότι κι εσείς αισθάνεστε ότι ανταποδίδουμε με όλες μας τις δυνάμεις την εμπιστοσύνη σας, με πολύ σκληρή δουλειά, με διαχρονικά θετικά αποτελέσματα, με ικανοποιητικές αποδόσεις και με χρηστή Διοίκηση.
Θέλω να σας διαβεβαιώσω ότι και σε αυτή τη δύσκολη περίοδο οι άνθρωποι της ΤΕΡΝΑ ΕΝΕΡΓΕΙΑΚΗ εργάζονται με ζήλο, αφοσίωση κι υπευθυνότητα για την αντιμετώπιση της ιδιαίτερης αυτής συγκυρίας και τη διασφάλιση της περαιτέρω ανάπτυξης του Ομίλου μας.
Η υγεία κι η ασφάλεια των εργαζομένων μας και των συνεργατών μας ήταν και παραμένει κυρίαρχη προτεραιότητά μας και καταφέραμε μέχρι σήμερα να διασφαλίσουμε ταυτόχρονα και το μέγιστο δυνατό επίπεδο ασφάλειας για όλους και την όσο το δυνατόν ομαλότερη συνέχιση της λειτουργίας της εταιρείας μας.
Ο τομέας της καθαρής ενέργειας, όπου η εταιρεία μας πρωταγωνιστεί στην Ελλάδα αλλά και διεθνώς, αποτελεί πλέον παγκόσμια προτεραιότητα. Ταυτόχρονα, όμως, αναδεικνύεται ως μια σοφή επιχειρηματική αλλά κι επενδυτική επιλογή και στις συνθήκες της πανδημίας που βιώνουμε.
Και πιστεύουμε τώρα, ακόμα περισσότερο από ποτέ, ότι είναι εξαιρετικά σημαντικό για τη χώρα μας να συνεχίσει με ένταση τη στροφή της προς ένα πιο πράσινο, πιο βιώσιμο μοντέλο ανάπτυξης. Όχι μόνο για λόγους περιβαλλοντικούς και κοινωνικούς, αλλά και για λόγους καθαρά οικονομικούς. Οι επενδύσεις ΑΠΕ μπορούν και πρέπει να αποτελέσουν βασικό μοχλό ανάκαμψης της ελληνικής οικονομίας στη μετά Covid-19 εποχή για μια σειρά από λόγους:
• Γιατί υπάρχουν έτοιμες, πλήρως αδειοδοτημένες (με άδεια εγκατάστασης) επενδύσεις ΑΠΕ συνολικής ισχύος περίπου 2.400 MW, ενώ άλλα περίπου 5.800 MW έργων ΑΠΕ έχουν πλήρη περιβαλλοντική αδειοδότηση (ΑΕΠΟ). Δηλαδή, συνολικά περίπου 8.200 MW έργων ΑΠΕ, επενδυτικού ύψους της τάξης των 8,5 – 9 δισ. ευρώ, μπορούν να προχωρήσουν άμεσα σε υλοποίηση, έστω σε βάθος της επόμενης 3ετίας.
• Γιατί στις επενδύσεις αυτές μπορούν να προστεθούν, μόλις θεσπιστεί το επί μακρόν κυοφορούμενο θεσμικό τους πλαίσιο, επιπλέον τουλάχιστον 1.000 MW έργων αποθήκευσης ηλεκτρικής ενέργειας (αντλησιοταμιευτικά, υβριδικά), επενδυτικού ύψους 1,5 – 2 δισ. ευρώ, τα οποία επίσης είναι αδειοδοτικά ώριμα για υλοποίηση.
• Γιατί άρρηκτα συνδεδεμένο με τις ως άνω επενδύσεις ΑΠΕ είναι και το επενδυτικό πρόγραμμα του ΑΔΜΗΕ (σε συνεργασία με ιδιώτες επενδυτές), για τη σταδιακή υλοποίηση των ηλεκτρικών διασυνδέσεων των νησιών του Αιγαίου (Κυκλάδες, Κρήτη, Δωδεκάνησα, νησιά Β. Αιγαίου), συνολικού ύψους 2 – 2,5 δισ. ευρώ, με άμεση προοπτική τη μεγάλη διασύνδεση της Κρήτης.
• Γιατί τα ως άνω έργα ΑΠΕ, ιδίως τα αιολικά, τα υδροηλεκτρικά και τα αντλησοταμιευτικά, έχουν υψηλή εγχώρια προστιθέμενη αξία: της τάξης του 50% τα αιολικά, του 70% τα υδροηλεκτρικά και του 75% τα αποθηκευτικά – αντλησοταμίευσης.
• Γιατί τα έργα ΑΠΕ έχουν μεγάλο πολλαπλασιαστή για την εθνική οικονομία και απασχόληση. Σύμφωνα με εμπεριστατωμένη μελέτη του διεθνούς οργανισμού IRENA που μόλις κυκλοφόρησε (“Global Renewables Outlook 2020»), οι επενδύσεις σε ΑΠΕ επιστρέφουν στην οικονομία €3-8 (ανάλογα με την τεχνολογία και τις τοπικές συνθήκες) για κάθε 1€ που επενδύεται σε αυτές, ενώ μπορούν να τετραπλασιάσουν τον αριθμό απασχολούμενων στον τομέα, σε ένα μεσο-μακροπρόθεσμο ορίζοντα.
• Γιατί αρκετά από τα ως άνω έργα ΑΠΕ έχουν και σημαντικά πρόσθετα οφέλη, είτε περιβαλλοντικά/οικονομικά, όπως τα έργα ενεργειακής αξιοποίησης υπολειμματικής βιομάζας/βιοαερίου, είτε τουριστικής αναβάθμισης/σταθεροποίησης του τοπικού ηλεκτρικού δικτύου, όπως είναι τα υδροηλεκτρικά και αποθηκευτικά έργα.
Το 2019 ήταν μια θετική χρονιά, καθώς η διεθνοποιημένη παρουσία του Ομίλου μας και η συνέχιση του επενδυτικού μας προγράμματος επέτρεψε την αύξηση των οικονομικών μας μεγεθών και της εγκατεστημένης ισχύος μας. Πλέον, όμως, βρισκόμαστε αντιμέτωποι με μια διπλή κρίση -δημόσιας υγείας και οικονομική-, η διάρκεια και οι επιπτώσεις της οποίας είναι δύσκολο να εκτιμηθούν. Από την άλλη πλευρά, τα πεδία δραστηριότητας του Ομίλου μας, τα ποιοτικά οικονομικά χαρακτηριστικά της ηλεκτροπαραγωγής από ΑΠΕ, η διεθνής μας παρουσία και τα θεμελιώδη μεγέθη μας μας επιτρέπουν μία συγκρατημένη αισιοδοξία.
Παραμένουμε αποφασισμένοι να στηρίξουμε με όλες μας τις δυνάμεις τον Όμιλό μας και την ελληνική οικονομία και για αυτό το λόγο παρακολουθούμε κι αξιολογούμε καθημερινά τις εξελίξεις, επιμένοντας στον στόχο μας για όσο το δυνατόν πιο απρόσκοπτη υλοποίηση του επενδυτικού μας προγράμματος.
Στο πλαίσιο αυτό, μόλις πρόσφατα ανακοινώσαμε την επέκταση του επενδυτικού μας προγράμματος στις ΑΠΕ στην Ελλάδα κατά 550 εκατ. ευρώ. Το συνολικό ύψος των επενδύσεων που έχουμε σχεδιάσει και δρομολογούμε στην καθαρή ενέργεια στη χώρα μας υπερβαίνει πλέον τα 1,5 δισ. ευρώ.
Πρόκειται για ένα σημαντικό επενδυτικό πρόγραμμα, που υλοποιείται σε μια εξαιρετικά κρίσιμη χρονική συγκυρία. Οι επενδύσεις αυτές δείχνουν την πίστη μας στις δυνατότητες και της προοπτικές της ελληνικής οικονομίας και την αταλάντευτη προσήλωσή μας σε επενδύσεις μεγάλης εγχώριας προστιθέμενης αξίας στην καθαρή ενέργεια και σε εγκαταστάσεις αποθήκευσης ενέργειας, προς όφελος της οικονομίας, της απασχόλησης, του περιβάλλοντος και όλων των πολιτών. Οι επενδύσεις αυτές θα συμβάλουν σημαντικά στην υλοποίηση των εθνικών ενεργειακών στόχων για ενίσχυση των ΑΠΕ, αλλά και των στόχων του προγράμματος απεξάρτησης της χώρας μας από τα ορυκτά καύσιμα. Θα ήθελα να επαναλάβω ότι τη στιγμή αυτή, περισσότερο από κάθε άλλη φορά, η χώρα μας χρειάζεται επενδύσεις που θα δημιουργήσουν πολλές και καλά αμειβόμενες θέσεις εργασίας και όπως επισημαίνουμε εδώ και χρόνια, μπροστάρηδες σε αυτό οφείλουν να είναι οι ελληνικές επιχειρήσεις.
Από την πλευρά μας, μπορούμε περήφανα να ισχυριστούμε ότι και σε αυτή τη συγκυρία βάζουμε πλάτη! Είμαστε και πάλι σε θέση να συνεχίσουμε να κάνουμε ό,τι κάναμε και κατά την διάρκεια της μεγάλης οικονομικής κρίσης που πέρασε η χώρα μας την τελευταία δεκαετία. Να συνεχίσουμε να επενδύουμε στην Ελλάδα και στην καθαρή ενέργεια, προς όφελος της χώρας μας, όλων εσάς των μετόχων μας και των εργαζομένων μας, αλλά και να διατηρούμε συνεχώς κι αδιαλείπτως το σύνολο των διαθεσίμων του Ομίλου μας στο ελληνικό τραπεζικό σύστημα.
Η σκληρή δουλειά έχει αποτελέσματα. Κι είμαστε χαρούμενοι που επιτυγχάνουμε πολύ νωρίτερα από ό,τι αρχικά είχαμε προγραμματίσει τους στόχους που θέτουμε. Με τις νέες επενδύσεις που ξεκινήσαμε, η συνολική ισχύς των εγκαταστάσεων ΑΠΕ του Ομίλου μας σε λειτουργία ή υπό κατασκευή ανέρχεται πλέον στα 1938 MW, εξέλιξη που καθιστά εφικτό τον στόχο των 2.000 MW σε λειτουργία σε όλες τις χώρες δραστηριότητάς μας αισθητά νωρίτερα από ό,τι αρχικά είχαμε ανακοινώσει.
Παράλληλα, συνεχίζουμε τις επενδύσεις μας και στους τομείς δραστηριοποίησης της εταιρείας πέραν της ηλεκτροπαραγωγής από ΑΠΕ και της αποθήκευσης, με νέες επενδύσεις σε έργα περιβάλλοντος και διαχείρισης απορριμμάτων, όπου σύντομα ελπίζουμε να ξεκινήσουμε τις εργασίες κατασκευής του έργου ολοκληρωμένης διαχείρισης απορριμμάτων της Περιφέρειας Πελοποννήσου.
Όμως δεν σταματάμε εδώ. Συνεχίζουμε να μελετάμε νέες επενδυτικές προτάσεις κι επιλογές στην Ελλάδα και στο εξωτερικό, διερευνώντας καθημερινά τις τεχνολογικές εξελίξεις για να διατηρήσουμε την ΤΕΡΝΑ ΕΝΕΡΓΕΙΑΚΗ στην πρωτοπορία της καθαρής ενέργειας και της κυκλικής οικονομίας.
Θα ήθελα να σταθώ ιδιαίτερα και σε κάτι που ενδιαφέρει όλους τους μετόχους. Πέρα από τα θετικά αποτελέσματα και την επίτευξη των επιχειρηματικών κι επενδυτικών στόχων μας, δείχνουμε έμπρακτα τον σεβασμό μας προς εσάς, φροντίζοντας διαχρονικά τα συμφέροντά σας και μέσω της συστηματικής διανομής χρημάτων. Στο πλαίσιο αυτό, και φέτος η συνολική καταβολή μετρητών προς τους μετόχους θα είναι αυξημένη κατά περίπου 15% σε σχέση με το 2019, χρονιά κατά την οποία είχε επίσης αυξηθεί κατά περίπου 15% (σε σχέση με το 2018).
Ατενίζουμε το μέλλον με συγκρατημένη αισιοδοξία και δεσμευόμαστε ότι θα συνεχίσουμε την προσπάθεια με ακόμα μεγαλύτερη ένταση από ό,τι συνήθως, ώστε να πετύχουμε τα καλύτερα δυνατά αποτελέσματα για όλους μας και για την εθνική μας οικονομία.
Ελπίζω σύντομα να βρεθούμε όλοι μαζί, υγιείς, από κοντά.
Μπορεί να σας ενδιαφέρει
Πέμπτη 29 Σεπτεμβρίου 2022
Πλεύρης: «Δίνουμε καθημερινή μάχη για την ενίσχυση του ΕΣΥ και την πανδημία»
Τρίτη 27 Σεπτεμβρίου 2022
Κορωνοϊός: 44.775 κρούσματα την τελευταία εβδομάδα – Αύξηση κρουσμάτων κατά 24%
Κυριακή 25 Σεπτεμβρίου 2022
Θετικός ξανά στον covid ο Άλμπερτ Μπουρλά ενάμιση μήνα μετά τη νόσηση
Τρίτη 20 Σεπτεμβρίου 2022
ΕΟΔΥ: Αύξηση των κρουσμάτων Covid στις ηλικιακές ομάδες 6-12 και 13-18 ετών
Σημαντική υποχώρηση ρωσικών δυνάμεων στην περιφέρεια της Χερσώνας
Ο Μητσοτάκης ενημέρωσε Αμερικανούς βουλευτές για τις ακραίες κινήσεις της Τουρκίας
Αποστολάκης για ενδεχόμενο σύγκρουσης με την Τουρκία: «Εμείς θα πάμε πίσω 100 χρόνια- Θα καταστραφούμε σαν χώρα- Δείτε την Ουκρανία»
Η υπερκόπωση έφερε λιποθυμία στη Δούνια
Επιστροφή στο «σεμνά και ταπεινά» για τη ΝΔ
Τα πρωτοσέλιδα των εφημερίδων
Μπορεί να σας ενδιαφέρει
Τζο Μπάιντεν: «Η πανδημία τέλειωσε στις ΗΠΑ»…
Πολάκης-Βαξεβάνης γευματίζουν και το ευχαριστιούνται
Η Λιζ που ήθελε να τη φωνάζουν Μάγκι
Χατζηδάκης: «Καταιγισμός ψεμάτων του κ. Τσίπρα στους συνταξιούχους – Τηρεί τα προσωπικά του ήθη και έθιμα»
Η απουσία Καραμανλή και Σαμαρά από τη συνεδρίαση της ΚΟ της ΝΔ
Σούπερ μάρκετ: Αυτά τα προϊόντα μείωσαν τις συσκευασίες τους – Νέες ανατιμήσεις τον Οκτώβριο
Η ΝΔ γιορτάζει τα 48 χρόνια της (video)
ΠΑΣΟΚ-ΚΙΝΑΛ: «Η ΕΕ να επιβάλλει αυτοματοποιημένες κυρώσεις και εμπάργκο όπλων στην Τουρκία»
Σκρέκας: «Οι παράνομες χωματερές μειώθηκαν κατά 50% τα τελευταία 3 έτη»
Κρεμλίνο: «Η σύγκρουση στην Ουκρανία δεν θα τερματιστεί, εάν το Κιέβο αποκλείει τις συνομιλίες»
Το μακρύ ταξίδι των Ρώσων που προσπαθούν να γλιτώσουν από την επιστράτευση
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία